વડોદરામાં રિયલ એસ્ટેટ માર્કેટ ઝડપથી વિકસી રહ્યું છે. લક્ઝરી હાઉસિંગ સહિત રિયલ્ટી માર્કેટનાં તમામ સેગમેન્ટ્સ સારો ગ્રોથ પોટેન્શિયલ દર્શાવી રહ્યા છે. ચોક્કસ રૂપે લક્ઝરી હાઉસિંગ સેક્ટરની વાત કરીએ તો વસ્તીવધારો અને NRIના આગમનને કારણે એ સેક્ટરમાં માગણી વધી રહી છે. એ બે કારણોથી છેલ્લાં બે વર્ષમાં શહેરનો આઉટલુક પૂરેપૂરો બદલાઈ ગયો છે. એ વર્ગ દુનિયામાં ખૂબ પ્રવાસ કરી ચૂક્યો છે અને દુનિયાના લક્ઝુરિયસ લિવિંગનો સારો પરિચય પણ તેમને છે. જીવનમાં ‘લિવ લાઇફ કિંગ સાઇઝ’નું સૂત્ર સમજતા એ લોકો પાસે ડિસ્પોઝેબલ ઇન્કમ અને ખર્ચવાની તૈયારી પણ જોવા મળે છે. દેશની અન્ય લક્ઝરી માર્કેટ્સની માફક એ લોકો વડોદરાની પણ વ્યાખ્યા બદલી રહ્યા છે.